Geborg deur Chili Zone
Hervormers blink uit by Saamspan!
Liane Wilke ontvang die trofee vir die dogter wat die beste potensiaal in netball vertoon. Daarby word sy vereer vir besondere akademiese prestasies: Top 10 Handhaaf 'n 80% gemiddeld Buitengewone prestasie in Wiskunde en Natuurwetenskap. Handhaaf 80% gemiddeld in Afrikaans, Kuns en Kultuur, Natuurwetenskap, Sosiale Wetenskap en Tegnologie. Nathan Wilke ontvang die trofee vir die beste voorspeler (o/10) en erkenning vir sy 80% in Lewensvaardighede. Ruben Prinsloo word vereer as beste bouler (o/11) en beste seun in Landloop. Hy ontvang half-erekleure vir beide Landloop en Akademie (gemiddeld van 80% in al sy vakke). Ruben wen ook die trofee as beste gr 5 leerder en kry 'n Akademiese Top 10 balkie. Jolaine Schoeman ontvang erkenning vir buitengewone prestasie in Afrikaans, Engels, Kuns en Kultuur en Tegnologie. Daarbenewens is sy aangewys as die top presteerder in Ekonomiese Bestuurswetenskap. Akademiese Top 10 leerder. Jolaine ontvang ook 'n trofee vir die feit dat sy vir 4 jaar 'n gemiddeld van 80% in al haar vakke gehandhaaf het. Sy word uitgesonder vir ses jaar se ononderbroke skoolbywoning, besondere netheid en as Staatmaker! Izanne Prinsloo stap weg met wisseltrofee's as beste leerder in Afrikaans, Wiskunde, Sosiale Wetenskappe, Natuurwetenskap, Kuns en Kultuur en Tegnologie. Sy ontvang ook 'n trofee vir die handhawing van 80% gemiddeld in al haar vakke vir 4 jaar. Akademiese Top 10 leerder. Daarby verwerf sy half-erekleure vir atletiek, en die trofee as beste netbalspeelster. Izanne word aangewys as beste Landloop-dogter en verwerf volle-erekleure vir Landloop. Izanne word verder erken vir buitengewone prestasie in Engels, Ekonomiese Bestuurswetenskap en Lewenoriëntering. Sy ontvang 'n sertifikaat vir ses jaar se ononderbroke skoolbywonig, sowel as vir netheid. Izanne, Saamspan se hoofdogter vir 2017, word aangewys as Dux Leerling.
Ons kinders presteer
Logan van der Merwe , die kleinseun van Jack en Tina van der Schyff, 'n gr 2 leerder aan die Laerskool Oosterkruin in Germiston, het die uitmuntende prestasie behaal deur met 'n 100% slaagsyfer te spog! Daarbenewens is hy uitgenooi om aan die Vivarte Kunstefees deel te neem, waar hy 90% vir beide Afrikaans Redenaars en Engish Set Poetry behaal het. Vir sy knap prestasie is Logan dan ook by sy skool met spesiale toekennings vereer. En net om seker te maak dat hy 'n gebalanseerde jong man bly, speel Logan knap skaak en Welpie-rugby! Sy grootouers is met reg baie trots op hom!
Genisse laat die tonge klap
Arné Genis het die afgelope jaar goud verwerf in vier Redenaarskompetisies! Die kompetisies was: Radikale Redenaars, Kaleideskoop, Op die Tong af en Artisticulta Tydens Artisticulra eindig Arné in die top vyf van die kompetisie en is sy een van twee leerders aan die Hoërskool Wonderboom wat deurgedring het om in 2018 te gaan deelneem aan die Nasionale finaal te KZN. Bennie Genis verwerf silver in die Gauteng uitdunne van die Kansvattersredenaarskompetisie en silver in Kunswedstryd. Hy is ook gekies as snoepieleier vir 2018 by die Laerskool Saamspan.
Daar is oomblikke in ons lewe wat so spesiaal is dat ons moeite wil doen om dit te onthou en te vier. Een van daardie oomblikke is wanneer ons besef dat God ons oneindig lief het en ons dan kies om daardie liefde te aanvaar en 'n navolger van Christus te word. Belydenis van geloof is 'n teken wat ons help om daardie baie spesiale oomblik te merk, te onthou en te vier – 'n roetemerker op ons geloofspad. Ons plaas roetemerkers op 'n pad wanneer iets belangrik daar gebeur of wanneer ons nie 'n plek wil vergeet nie. Om belydenis van geloof af te lê, is 'n geleentheid vir ons om tussen ander gelowiges wat vir ons omgee te antwoord op ons doop. Die doop is 'n teken daarvan dat God ons gekies het – selfs voor ons dit kon verstaan. God het belowe dat God vir die res van ons lewens by ons sal wees, vir ons sal lief wees en ons vergewe – maak nie saak wat ons doen of wat gebeur nie. Wanneer ons dan ons geloof bely, sê ons daarmee dat ons daardie liefde en sorg van God aanvaar. Ons kies gevolglik: 1) om ons lewens te leef met die wete dat God by ons is, en 2) om God se leiding in ons lewens te volg.